open-index/open-wikipedia-markdown huggingface dataset:
కొప్పరపు వేంకట సుబ్బరాయ కవి

**కొప్పరపు వేంకట సుబ్బరాయ కవి** తన సోదరుడు కొప్పరపు వేంకటరమణ కవితో కలిసి కొప్పరపు సోదర కవులు పేరుతో జంట కవిత్వం చెప్పాడు.
## జీవిత విశేషాలు
ఇతడు ప్రకాశం జిల్లా(పూర్వము గుంటూరు జిల్లా), సంతమాగులూరు మండలం (పూర్వము నర్సరావుపేట తాలూకా), కొప్పరం గ్రామంలో 1885, నవంబరు 12వ తేదీకి సరియైన పార్థివ నామ సంవత్సర కార్తీక శుద్ధ షష్ఠి, గురువారము నాడు కొప్పరపు వేంకట రాయడు, సుబ్బమాంబ దంపతులకు జన్మించాడు. ఇతడు ఆరువేల నియోగి బ్రాహ్మణుడు. కౌండిన్యస గోత్రుడు. ఆపస్తంబ సూత్రుడు. పోతరాజు రామకవి, రామడుగు రామకృష్ణశాస్త్రి గార్ల వద్ద ఇతడు శిష్యరికం చేశాడు. ఇతడు తన సోదరుడు కొప్పరపు వేంకట సుబ్బరాయ కవితో కలిసి 1908 నుండి 150కి పైగా అష్టావధాన, శతావధాన, ఆశుకవితా ప్రదర్శనలు ఇచ్చాడు. అనేక సంస్థానాలలో సత్కారాలు, సన్మానాలు పొందాడు. ఇతడు 1932, మార్చి 29న మరణించాడు.

## ముఖ్యమైన అవధానాల జాబితా
* బాపట్ల శతావధానము (15-09-1911)
* విశదల శతావధానము (17-09-1911)
* గుంటూరు శతావధానము (01-10-1911)
* చీరాల శతావధానము (16-10-1911)
* పంగిడిగూడెము శతావధానము (1920)
* సంపూర్ణ శతావధానము (1921)

## రచనలు
ఇతడు తన సోదరునితో కలిసి ఈ క్రింది రచనలు చేశాడు. 
# కృష్ణ కరుణా ప్రభావము
# దైవసంకల్పము
# కుశలవ నాటకము
# కనకాంగి
# పసుమర్తి వారి వంశావళి
# జ్ఞానోపదేశము
# నారాయణాస్త్రము
# దీక్షిత స్తోత్రము
# శతావధానము మొదలైనవి.

## బిరుదులు
ఇతడు సోదరునితో కలిసి ఈ క్రింది బిరుదులను పొందాడు.
* ముంగాలి
* బాల సరస్వతి
* ఆశు కవీంద్రసింహ
* విజయ ఘంటికా
* ఆశుకవి చక్రవర్తి
* కుండిన కవిసింహ
* కవిరత్న
* అవధాని పంచానన
* కథాశుకవీశ్వర
* ఆశుకవిశిఖామణి మొదలైనవి.

## మూలాలు
* తెలుగు సాహిత్యకోశము 1851-1950 - తెలుగు అకాడెమీ 
* కవిపరిచయము - మిన్నికంటి గురునాథశర్మ - పేజీలు: xxvii - xxxviii - కొప్పరపు సోదరుల కవిత్వము - గుండవరపు లక్ష్మీనారాయణ (సంపాదకుడు)
* ఆధునిక కవిజీవితములు - మంత్రిప్రగడ భుజంగరావు - పేజీలు: 31,32

వర్గం:జంటకవులు
వర్గం:అవధానులు
వర్గం:శతావధానులు
వర్గం:ప్రకాశం జిల్లా కవులు
వర్గం:ప్రకాశం జిల్లా అవధానులు
హత్నూర మండలం

**హత్నూర మండలం**, తెలంగాణ రాష్ట్రంలోని సంగారెడ్డి జిల్లా లోని మండలం. హత్నూర, ఈ మండలానికి కేంద్రం. ఇది సమీప పట్టణమైన సంగారెడ్డి నుండి 25 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లాలో ఉండేది. ప్రస్తుతం ఈ మండలం సంగారెడ్డి రెవెన్యూ డివిజనులో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది. ఈ మండలంలో 33 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.

## మండల జనాభా
thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం
2011 భారత జనాభా గణాంకాల ప్రకారం మండల జనాభా - మొత్తం 	55,935 - పురుషులు 	28,554 - స్త్రీలు 	27,381. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో తేడా ఏమీ రాలేదు. మండల వైశాల్యం 203 చ.కి.మీ. కాగా, జనాభా 55,935. జనాభాలో పురుషులు 28,554 కాగా, స్త్రీల సంఖ్య 27,381. మండలంలో 11,949 గృహాలున్నాయి.

## మండలంలోని రెవెన్యూ గ్రామాలు
 
#సిరపురం
#లింగాపూర్
#చీకుమద్దూర్
#కొన్యాల్ 
#పన్యాల్
#మధుర
#గోవిందరాజుపల్లి
#నాగుల్‌దేవ్‌పల్లి
#సికందర్‌పూర్
#హత్నూర
#కాసల్
#దేవల్‌పల్లి
#దౌల్తాబాద్
#మంగాపూర్
#నస్తీపూర్
#ముచ్చర్ల
#తాహెర్‌ఖాన్‌పేట్
#మల్కాపూర్
#రెడ్డిఖానాపూర్
#బోర్పట్ల
#పలప్‌నూర్
#గుండ్ల మాచనూర్
#చందాపూర్
#తురుకల్‌ ఖానాపూర్
#సదుల్లానగర్
#చింతల్‌చెరు
#ఎల్లమ్మగూడ
#కొడపాక్
#నాగారం
#షేర్‌ఖాన్‌పల్లి
#రొయ్యపల్లి
#ఆక్వంచగూడ

గమనిక:నిర్జన గ్రామం ఒకటి పరిగణనలోకి తీసుకోలేదు

## మూలాలు

## వెలుపలి లంకెలు
జావాస్క్రిప్టు

thumb|ప్రారంభంలో నెట్‌స్కేప్‌కు చెందిన '''బ్రెండన్ ఐచ్''' రూపొందించారు. ఇతరులు ECMAScript ప్రమాణానికి కూడా సహకరించారు
జావాస్క్రిప్టు (JS) అనేది ఒక గతిక కంప్యూటరు కార్యలేఖన భాష (object oriented programming language). జాల విహారిణులలో భాగంగా, సంకర్షక స్పందన (interactive effect) చూపించడానికి దీనిని చాలా విస్తృతంగా వినియోగిస్తారు. అనగా,  దీనిని అమలు చెయ్యడం వలన క్లయింటు తరుపు స్క్రిప్టులను వాడుకరితో సంభాషించుటకు, విహారిణిని నియంత్రించుటకు, పత్ర విషయాలను మార్చడానికి అనుమతిస్తుంది. దీనిని సేవకము వైపు కార్యలేఖనంలో, ఆటల వికాసంలో, డెస్కుటాపు, మొబైల్ అనువర్తనాలను సృష్టించుటలో కూడా వినియోగించవచ్చు. ఇది లినక్స్, విండోస్ ఆపరేటింగు సిస్టంలో పని చేస్తుంది. ఇది బహుళ ఆపరేటింగు సిస్టంలో పని చేస్తుంది.

## ఉదాహరణ
క్రింది కొడు తెరపై "Example" అని ముద్రిస్తుంది.  `//` తో మొదలయ్యే పంక్తులు వ్యాఖ్యలు ఆ కొడు ఎమి చెస్తుందో చెబుతుంది.

  1 
  2 function example()
  3 {
  4     var ex = document.createTextNode('Prashanth'); *// కంప్యూటర్ "Example" ను గుర్తు పెట్టుకుంటుంది ,* 
  5                                                  *//కాబట్టి మీరు "ex" అని చెప్పినప్పుడు కంప్యూటర్ "Example"అని అర్థం చేసుకుంటుంది.*
  6     document.body.appendChild(ex);               *//వెబ్పేజీ దిగువ భాగంలో వచనాన్ని ఉంచండి*
  7 }
  8 example();
  9 
 10 */**
 11  ** క్రింద ఉన్న కోడ్, పైన ఉన్న కోడ్ దాదాపు ఒకే విషయం చేస్తుంది,* 
 12  ** కానీ అది పాప్అప్ బాక్స్ లో "Example" ను చూపిస్తుంది, కోడ్ తక్కువగా ఉంటుంది..*
 13  ***
 14  ** ఇది కూడా ఒక వ్యాఖ్యే.*
 15  **/*
 16 
 17 alert("Example");
 18 
జావాస్క్రిప్ట్   హెచ్.టి.ఎం.ఎల్. ట్యాగ్లచే జతచేయబడి ఉంటుంది. తద్యారా అది సాదారణ పదాలు కాదు జావాస్క్రిప్ట్ అని తెలుస్తుంది.
వర్గం:సాఫ్టువేరు వ్రాయు భాషలు
ఏకమార్గం

**ఏకమార్గం** (One-way traffic) అనగా ఒకే వైపు మాత్రమే వాహనాల రాకపోకలను అనుమతించే దారి.
కొన్ని వీధులలో ఇలాంటి ఏకమార్గాన్ని అమలుచేస్తారు. సాధారణంగా రద్దీగా ఉండే వీధులలో పాదచారుల రక్షణ దృష్ట్యా, రవాణా వేగాన్ని పెంచి తద్వారా వాహనాల కదలికలను వేగవంతం చేయడానికి తోడ్పడుతుంది. అయితే ఈ ఏకమార్గం అమలు మూలంగా ఆ వీధిలో నివసించేవారికి కొద్దిగా అసౌకర్యం కలుగుతుందన్నది వాస్తవం.

వర్గం:రహదారి నియమాలు
ఆజ్ఞాసూచకమైన చిహ్నం

**[[ఆజ్ఞాసూచకమైన చిహ్నాలు]]** (**Mandatory signs**) ఒక రకమైన రహదారి చిహ్నాలు. ఇవి ఒక విధంగా రహదారి నియమాన్ని ఆదేశిస్తాయి. అంతకుముందుగా అమలులోనున్న విధానంలో ఏవేవి నిషిద్ధమైనవో తెలియజేస్తే; అందుకు వ్యతిరేకంగా ఈ చిహ్నాలు రహదారి సూత్రాల్ని శాసిస్తాయి. చాలా వరకు చిహ్నాలు వర్తులాకారంగా ఉండి నీలం రంగు మీద తెలుపు అక్షరాల్ని లేదా గీతల్ని దాని చుట్టూ ఎర్రని బోర్డర్ తో చూపిస్తాయి. 

వర్గం:రహదారి నియమాలు
టి. కల్పనా దేవి

**టి.కల్పనాదేవి** (1941-2016) ఆంధ్రప్రదేశ్ కు చెందిన వైద్యురాలు, రాజకీయ నాయకురాలు. ఆమె 8వ లోక్ సభ సభ్యురాలు.

## జీవితం తొలి దశలో
కల్పనాదేవి 1941 జూలై 13న కృష్ణా జిల్లా భట్లపెనుమర్రు గ్రామంలో చలసాని వీరరాఘవయ్య దంపతులకు జన్మించారు. వరంగల్ లోని కాకతీయ మెడికల్ కాలేజీలో ఎంబీబీఎస్ పూర్తి చేశారు.

## కెరీర్
కల్పనాదేవి తెలుగుదేశం పార్టీలో చేరడానికి ముందు హన్మకొండలోని ఓ ప్రైవేటు నర్సింగ్ హోమ్ లో వైద్యురాలిగా పనిచేశారు. 1984 భారత సార్వత్రిక ఎన్నికలలో 8 వ లోక్ సభకు వరంగల్ నుండి పోటీ చేసి తన సమీప ప్రత్యర్థి భారత జాతీయ కాంగ్రెస్ పార్టీకి చెందిన కమాలుద్దీన్ అహ్మద్ పై 8,456 ఓట్ల మెజర్టీతో గెలుపొందింది. అయితే ఆ తర్వాత జరిగిన సార్వత్రిక ఎన్నికల్లో ఆమె కాంగ్రెస్ అభ్యర్థి రామసహాయం సురేందర్ రెడ్డి చేతిలో ఓడిపోయారు.  

ఆ తర్వాత దేవి టీడీపీని వీడి 1998, 1999లో వరుసగా జరిగిన సార్వత్రిక ఎన్నికల్లో పోటీ చేశారు. ఈ ఎన్నికల్లో 38.25 శాతం, 44.74 శాతం ఓట్లు సాధించి టీడీపీ అభ్యర్థులు అజ్మీరా చందూలాల్, బోడకుంటి వెంకటేశ్వర్లు చేతిలో ఓడిపోయారు. 

## వ్యక్తిగత జీవితం
దేవి 1961 జూలై 10 న డాక్టర్ టి.నరసింహారెడ్డిని వివాహం చేసుకున్నారు. ఇతని ద్వారా ఆమెకు ఇద్దరు కుమారులు పుట్టారు. ఈమె 2016 మే 29 న హైదరాబాదులోని ఒక ఆసుపత్రిలో మరణించింది. వరంగల్ లో ఆమె అంత్యక్రియలు నిర్వహించారు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:2016 మరణాలు
వర్గం:1941 జననాలు
నిరోధక చిహ్నం

**నిరోధక చిహ్నాలు** (**Prohibitory signs**) ఒక రకమైన రహదారి చిహ్నాలు. ఇవి వాహనచోదకులపై కొన్ని రకాలైన నిషేధాజ్ఞల్ని విధిస్తాయి.

## నిరోధక చిహ్నాలు
### ప్రవేశం నిషిద్ధం

No admittance to unauthorised personnel, usually shown as a red circle with a white rectangle across its face.

### నియంత్రించిన వేగం

దీనిని ఆ మార్గంలో అతివేగాన్ని నిరోధించే విషయాన్ని తెలియజేస్తాయి. ఈ చిహ్మంలో చూపించే సంఖ్య/అంకె ఆ మార్గంలో వెళ్ళగలిగిన అత్యధిక వేగాన్ని సూచిస్తుంది.

### వాహనాల్ని నిలుపరాదు
Amongst one of the most familiar signs, this sign is used where parking is prohibited. Usually shown as a red diagonal inside a blue circle with a red ring in Europe and parts of Asia, and a 'P' in a red circle with a cross through in North and South America, elsewhere in Asia, Australia, Africa and Ireland.


Image:MUTCD R7-1.svg|Strictly No parking at This Site, MUTCD R7-1.
Image:Caltrans R28.svg|Strictly No parking at This Site, Caltrans R-28.
Image:NYSDOT_NYP1-2.svg|Strictly No parking at This Site, NYSDOT NYP1-2.
Image:PADOT R7-302.svg|Strictly No parking at This Site, PADOT R7-7A.
Image:NYCDOT_SC-346C.svg|Strictly No parking at This Site, NYCDOT SC-346C.


### No overtaking

Either overtaking is prohibited for all vehicles or certain kinds of vehicles only (e.g. lorries, motorcycles, etc...) In the USA, this is usually phrased as "no passing zone" and indicated by, a rectangular, black-on-white sign on the right side of the road that says "DO NOT PASS" and/or by a solid yellow line painted on the roadway marking the left limit of traffic (centerline), and sometimes supplemented by a yellow triangular (no passing zone) sign on the opposite side of the road (where it can be seen by a driver who is attempting to pass). Conversely, when the passing restriction is lifted, a rectangular, black-on-white sign that says "PASS WITH CARE" is placed on the right side of the road and/or the yellow centerline changes from solid to broken (indicating that passing is allowed in that direction).

### No right, left, or U-Turn

Either for all vehicles or with some exceptions (emergency vehicles, buses). These are usually to speed up traffic through an intersection or due to street cars or other right of ways or if the intersecting road is one-way. Indicated near-universally by an arrow making the prohibited turn overlaid with a red circle with an angular line crossing it.

వర్గం:రహదారి నియమాలు
రాయప్రోలు సుబ్రహ్మణ్యం

**రాయప్రోలు సుబ్రహ్మణ్యం** గారు గొప్ప నటుడు. చిత్తూరులో శ్రీరామ విలాస సభలో చిత్తూరు వి.నాగయ్య నాటకాల్లో నటించినప్పుడు సుబ్రమణ్యంగారే దర్శకుడు. నాగయ్య గారికి నాడు గురువు. నాగయ్యగారు 'త్యాగయ్య' నిర్మించినప్పుడు (1946) రాయప్రోలు సుబ్రహ్మణ్యం, త్యాగయ్యకు గురువైన గ్రాంథి వెంకట రమణయ్య భగవతార్ పాత్రని నిర్వహించారు. స్వచ్ఛము, స్పష్టమూ అయిన ఉచ్చారణతో సద్గురువుగా నటించిన ఆ నటుడు ఎవరిని- అందరూ ప్రశ్నించుకునేవారు. సంగీతం, నటన నేర్చుకుని ఎన్నో నాటకాల్లో నటించారాయన. ఆయన ఆజానుబాహువు. మంచి కంఠం. ఎందరో నటీనటుల్ని తయారు చేశారు. నాగయ్య గారి కంటే ముందుగా చిత్రరంగంలో ప్రవేశించి, 'మాయాబజార్' (1936)లో దుర్యోధనుడు, 'భక్తమార్కండేయ'లో శంకరుడు, 'మైరావణ'లో రావణుడు, 'భూకైలాస్'లో శంకరుడు మొదలైన పాత్రలు ధరించారు. 'యోగివేమన' (1947)లో వేమనకు తత్త్వబోధ చేసిన శివయోగిగా సుబ్రహ్మణ్యంగారు నటించారు. ఆ పాత్ర చెప్పిన సంభాషణలు, గంభీరంగా మనోరంజకంగా వుంటాయి. తొలి నాటి చిత్రాలు గుర్తులేకపోయినా, త్యాగయ్య, వేమన చిత్రాల పాత్రలు రాయప్రోలు వారి ప్రతిభను సృష్టీకరిస్తాయి. బి.ఎన్.రెడ్డి గారి కళాత్మక చిత్రం 'మల్లీశ్వరి' (1951)లో పూజారి పాత్ర ముఖ్యమైనదే. ఆ పాత్రధారి సి.నాగేశ్వరరావు. అంటే సి.ఎస్.ఆర్. ఆంజనేయులు గారి తమ్ముడు. ఆయన మంచి నటుడే అయినా, ఆ జోలికి పోకుండా, దర్శకత్వ శాఖలోనే వుండి బి.ఎన్.రెడ్డి, కె.వి.రెడ్డి గార్ల దగ్గర పనిచేశారు. కాని, వాహిని చిత్రాల్లో నటించారు. గుణసుందరి కథలోనూ, యోగివేమనలోనూ, నటించారు. 'మల్లీశ్వరి'లోని పాత్ర మాత్రం బాగా తెలిసిన పాత్ర. నటినటులందరూ, రంగస్థలం మీద నటకానుభవం గలవారే. సుస్పష్టంగా సంభాషణలు చెప్పడం వారికే సాధ్యమయేది. విజయ చిత్రాల తర్వాత, అక్కడ సహాయకుడిగా పనిచేసిన కె.బాబూరావు (తల్లిదండ్రులు, జరిగిన కథ మొ|| చిత్రాల దర్శకుడు) దర్శకుడైన తర్వాత, నాగేశ్వరరావు 'పెద్దదిక్కు'గా అక్కడ పనిచేశారు. ఆయన చాలా మితభాషి. సౌమ్యుడు. దేనికీ హడావుడి పడే వారు కాదు. కమలాకర్ కామేశ్వరరావు గారి దగ్గర 'చంద్రహారం' 'గుండమ్మకథ' చిత్రాలకు కూడా ఆయన పనిచేశారు.
## రచనలు
డి.ఎల్.ఐలో అశోకుని ఎర్రగుడి శిలాశాసనములు గ్రంధప్రతి

## మూలాలు

వర్గం:తెలుగు నాటకరంగం
వర్గం:తెలుగు సినిమా నటులు
వర్గం:చిత్తూరు జిల్లా సినిమా నటులు
ఋతుపర్ణ ఘోష్

**ఋతుపర్ణ ఘోష్** (బెంగాలీ: ঋতুপর্ণ ঘোষ, జననం: 31 ఆగస్టు 1963 - మరణం: 30 మే 2013) బెంగాలీ చలనచిత్ర పరిశ్రమలో పేరుగాంచిన అగ్ర దర్శకుడు. జాదవ్‌పూర్ విశ్వవిద్యాలయం నుండి ఆర్థిక శాస్త్ర పట్టా పొందిన పిమ్మట కొన్నాళ్ళు ప్రకటన పరిశ్రమలో సృజనాత్మక కళాకారునిగా తన వృత్తి జీవనాన్ని ప్రారంభించారు. 1994 లో ఇతని మొదటి చిత్రం *హీరేర్ ఆంగటీ* (వజ్రపుటుంగరం) విడుదలయ్యింది. అదే యేడాది తెరమీదికొచ్చిన తదుపరి చిత్రం *[[ఉనీషే ఏప్రిల్]]* (ఏప్రియల్ పంతొమ్మిది) జాతీయ ఉత్తమ చిత్రంగా ఎన్నికై విశేషమైన పేరు ప్రఖ్యాతులను తెచ్చిపెట్టింది.

రమారమి ఇరవయ్యేళ్ళ తన చలనచిత్ర జీవితంలో ఋతుపర్ణకు 12 జాతీయ బహుమతులు, కొన్ని అంతర్జాతీయ బహుమతులూ కూడా లభించాయి.[2] తన శైలికి ఒఱవడి సత్యజిత్ రే స్ఫూర్తి అని చెప్పుకున్న ఋతుపర్ణ, రవీంద్రనాథ్ ఠాగూర్ కృతుల అభిమాని, పరిశోధకుడు కూడా.

2013 మే 30 న కలకత్తా లోని తన స్వగృహంలో 49 వ యేటనే తీవ్ర గుండెపోటు కారణంగా మృత్యువాత పడ్డాడు ఋతుపర్ణ ఘోష్. ఈయన మరణం బెంగాలీ, భారత చిత్ర పరిశ్రమలకు తీరని లోటు అని అనేక చలనచిత్ర, ఇతర రంగ ప్రముఖులు వాపోయారు.[3]

వర్గం:1963 జననాలు
వర్గం:2013 మరణాలు
వర్గం:భారతీయ సినిమా దర్శకులు
వర్గం:గుండెపోటు మరణాలు
తెలంగాణ అధికారిక చిహ్నం

300px|right|thumb|తెలంగాణ రాజముద్ర
**తెలంగాణ అధికారిక చిహ్నం** వృత్తాకారంలో ఉంటుంది, ఈ చిహ్నం బయటి వృత్తం గోధుమ, అంతరవృత్తం చిలకపచ్చ రంగులో ఉంటాయి. వాటి మధ్యలో పైభాగంలో గవర్నమెంట్ ఆఫ్ తెలంగాణ అని ఆంగ్లంలో, దాని కింద తెలంగాణ ప్రభుత్వం అని తెలుగు, ఉర్దూ భాషల్లో ఉంటుంది. మధ్య వృత్తంలో కాకతీయ కళా తోరణం, దాని మధ్యలో చార్మినార్ గుర్తు, దానిపై మూడు సింహాల చిహ్నం ఉంటాయి. బాహ్య వలయం దిగువన "సత్యమేవ జయతే" అని ఉంటుంది. నాలుగున్నరకోట్ల ప్రజలు కలలుగన్న బంగారు తెలంగాణ, పచ్చని తెలంగాణ నూటికినూరుపాళ్లు ప్రతిబింబించేలా ఈ లోగోను ప్రముఖ చిత్రకారుడు ఏలె లక్ష్మణ్ రూపొందించారు.
## రాజముద్రలో భావం
తెలంగాణ సర్కారు కోసం రూపొందించిన లోగోలో దేశభక్తి, సంస్కతి, సంప్రదాయాలు, చరిత్రతో పాటు మానవ మనుగడ వంటి అనేక అంశాలు మిళితమయ్యాయి. అందరూ కోరుకునే బంగారు తెలంగాణను గుర్తుచేసేందుకు బంగారు వర్ణంతో వలయం. నాలుగు సింహాల చిహ్నం, అశోకుడి విజయచక్రంతో పాటు అందమైన ఔటర్ లైన్లు కనిపిస్తాయి.

తెలుగు, ఉర్దూ, ఇంగ్లిషు భాషల్లో తెలంగాణ ప్రభుత్వము, తెలంగాణ సర్కార్, గవర్నమెంట్ ఆఫ్ తెలంగాణ పదాలు స్పష్టంగా దర్శనమిస్తాయి. దిగువన సత్యమేవ జయతే అని సంస్కృతంలో కూడా పొందుపరిచారు. కాకతీయుల కళావైభవాన్ని స్ఫురించే తోరణం, ప్లేగు వ్యాధి సోకి వందలాది మంది ప్రాణాలు కోల్పోతే బతుకుకు చిహ్నంగా నిర్మించిన చార్మినార్ గుర్తులు లోగోలో నిండిపోయాయి. లోగో ఏ సైజులో ఉన్నా వీక్షించేందుకు స్పష్టత సంతరించుకుంది. ఇంక్‌తో ముద్రవేస్తే అచ్చుగుద్దినట్లే ఉండేందుకు అనువుగా దీని రూపు సంతరించుకుంది.

## ఏలె లక్ష్మణ్ అభిప్రాయాలు
తెలంగాణ రాష్ట్ర చిహ్నం రూపొందించిన ఈయన తన లోగో రూఫొందించడానికి గల కారణాలను వివరించారు. బంగారు తెలంగాణ సాధించినందుకు గుర్తుగా బంగారు వలయాన్ని వేశారు. కాకతీయుల వైభవానికి చిహ్నంగా తోరణాన్ని వేసి పాడిపంటలు పండాలని అభిలషించారు. అలాగే హైదరాబాద్‌లో ప్లేగు వ్యాధి సోకి వందలాది మంది చనిపోయినప్పుడు జీవితాలను గుర్తుచేస్తూ నిర్మించిన చార్మినార్‌ను జోడించారు. ప్రతి మనిషి సుఖశాంతులు, ఆయురారోగ్యాలతో జీవించాలన్నదే తన అభిమతంగా వివరించారు. లోగోలో పచ్చని రంగు డామినేట్ చేస్తుంది. అది శాంతికి గుర్తుగా భావిస్తాం. తెలంగాణ కూడా ఎల్లప్పుడూ శాంతితో వర్ధిల్లాలి. రెండు రంగులతోనే రాజముద్రను పూర్తి చేశారాయన.

## మూలాలు

వర్గం:తెలంగాణ రాష్ట్ర చిహ్నాలు
వర్గం:తెలంగాణ
రియాలిటీ చెక్

**రియాలిటీ చెక్** పుస్తకం ప్రముఖ రచయిత, పాత్రికేయుడు పూడూరి రాజిరెడ్డి రాసిన వ్యాసాల సంకలనం. ప్రధానంగా హైదరాబాద్ నగరంలోని వివిధ ప్రాంతాల్లో రచయిత పర్యటించి అక్కడి అనుభవాన్ని, ఆ ప్రాంతం వ్యక్తిత్వాన్ని ఈ వ్యాసాల్లో రచించారు. కొన్ని వ్యాసాలకు భూమికగా హైదరాబాద్ నగరం కాక ఇతర ప్రాంతాలను కూడా స్వీకరించారు. రాజిరెడ్డి ఈ వ్యాసాల్లో భాగంగా ఎర్రగడ్డ మాససిక వైద్యశాల, పంజాగుట్ట శ్మశానం, శవాలగది వంటి సాధారణంగా వెళ్ళని ప్రాంతాలకు,
## రచనా నేపథ్యం
రియాలిటీ చెక్ వ్యాసాలను సాక్షి పత్రికలో ఉద్యోగస్తుడైన పాత్రికేయుడు, రచయిత పూడూరి రాజిరెడ్డి రియాలిటీ చెక్ అనే కాలమ్ సాక్షి ఆదివారం సంచిక **ఫన్‌డే**లో ధారావాహికగా ప్రచురితమైంది. రియాలిటీ చెక్ వ్యాసాలను 2011 డిసెంబరు 4న ప్రారంభించి 2013 మార్చి 17 వరకూ కొనసాగించారు. **రియాలిటీ చెక్** 2013 డిసెంబరులో తొలి ప్రచురణ పొందింది. మొత్తం 59 వారాలు కొనసాగిన ఈ ధారావాహికలో 59 వ్యాసాలు ఉండగా పుస్తకంగా ప్రచురితమైనప్పుడు కొన్ని మార్పులు జరిగాయి. రియాలిటీ చెక్‌లో భాగంగా అచ్చైన **ఊహల్లో మనుషులు** ఈ పుస్తకంలో కాక రచయిత వేరే పుస్తకమైన **[[పలక-పెన్సిల్]]**లో ప్రచురించారు. ఆ ధారావాహిక కోసం రాయకున్నా **నీది మరణం-నాది జీవన్మరణం**, **తెలంగాణా వంటల పండుగ** వ్యాసాలను కలిపి మొత్తంగా 60 వ్యాసాలుగా చేసి పుస్తకం వేశారు. పుస్తకాన్ని తెనాలి ప్రచురణలు సంస్థ ప్రచురించింది.
## ఇతివృత్తాలు
రియాలిటీ చెక్ వ్యాసాలు అధిక భాగం హైదరాబాద్ నగరంలోనూ, కొద్దిగా రాష్ట్రంలోని ఇతర ప్రాంతాల్లోని ప్రదేశాలను, పలువురు వ్యక్తులను రాజిరెడ్డి సందర్శించి ఆ అనుభవాన్ని అక్షరబద్ధం చేసినవి. ఈ వ్యాసాల్లో భాగంగా **పూడూరి రాజిరెడ్డి వివిధ ప్రాంతాలలో తాను గమనించిన వాస్తవికతను వ్యాసాలుగా అందించారు. ఆయన సందర్శించి, అక్షరరూపం కల్పించిన ప్రాంతాలు ఇవి:**
* ఇరానీ హోటల్లో
* మానసిక రోగుల ఆసుపత్రి, ఎర్రగడ్డ
* ఇందిరా పార్కు
* పంజాగుట్ట శ్మశానం
* ఎఫ్.ఎమ్. రేడియో స్టేషను
* హాండ్సమ్ పార్లర్
* చార్మినార్
* స్త్రీలు కండక్టర్లుగా ఉన్న ఆర్టీసీ బస్సు
* కోర్టు
మొదలైనవి ఉన్నాయి.

**ఆయన వ్యక్తులకు ప్రత్యేకించిన వ్యాసాలు కూడా రాశారు. ఆ వ్యాసాలకై కలిసిన వారు:**
* హిజ్రాలు
* కుమారుడు ప్రతీక్ రెడ్డి రోడ్డు ప్రమాదంలో మృతిచెందగా అప్పటి మంత్రి కోమటిరెడ్డి వెంకటరెడ్డి
తదితరులు ఉన్నారు
## ఇతరుల మాటలు
* అట్లాంటి చోట్లనీ, అట్లాంటి వ్యక్తుల్నీ గురించి ఆలోచించడం 59 వారాలపాటు 'రియాలిటీ చెక్‌'గా సాక్షి ఫన్‌ డేలో అందించడం పూడూరి రాజిరెడ్డి చేసిన సాహసయాత్ర. దీనికి అవసరమైన సామగ్రీ సామర్థ్యమూ ఉండటం వల్ల ఒక రొటీన్‌ కాలమ్‌గా కాక ఇది తెలుగు వచనంలో ఒక 'ఎవర్‌లాస్టింగ్‌ ఎక్స్‌పెరిమెంట్‌'గా నిలిచిపోతుంది... ఇట్లాంటి రచన చేయడానికి ఉపయోగపడిన 'రా మెటీరియల్‌' వాక్యమే. వాక్య నిర్మాణంలో సవ్యసాచి అయితే తప్ప అది సాధ్యం కాదు. వాక్యాన్ని ఎన్ని రకాలుగా సుసంపన్నం చేయవచ్చునో అన్ని రకాలూ చేశాడు రాజిరెడ్డి. - చింతపట్ల సుదర్శన్
* అనాదిగా మానవజాతి అభివృద్ధి చేసుకున్న అన్ని సాహితీ ప్రక్రియల సారభూతమైనదేదో ఈ రచనల్లో ఉంది. పూర్వపు ఆశు సంప్రదాయం ధ్వనిస్తుంది. ఆధునిక రాత కథా లక్షణమూ పొడగడుతుంది. దృశ్యకావ్యపు లక్షణమేదో ద్యోతకమవుతుంది. అన్నింటినీ చదవడం పూర్తిచేసింతర్వాత ఇదొక భాగ్యనగరపు (అభాగ్యనగరపు) నవలగా కూడా అనిపిస్తుంది. అన్ని సాహితీ ప్రక్రియలు కలగలిసి ఒక సరికొత్త ఉత్కృష్ట సాహితీరూపంగా పరిణమించాయని కూడా నాకు అనిపించింది. - తుమ్మేటి రఘోత్తమరెడ్డి

## మూలాలు

వర్గం:2013 పుస్తకాలు
వర్గం:తెలుగు పుస్తకాలు
న్యూమరిక్ డేటా

thumb|డి.బి.2 న్యూమెరిక్ డేటా రకాలు
**న్యూమరిక్ డేటా** అంటే 0, 1, 2, 3, 4, 5, 6, 7, 8, 9 అనే నంబర్లతోటి ఏర్పాటవుతుంది. న్యూమరిక్ డేటాని మరల పూర్ణసంఖ్యలు, పూర్ణాంకాలు   అనే తరగతులుగా విభజించవచ్చు.డేటా రకాలు గణాంక విశ్లేషణలో ఒక ముఖ్యమైన అంశం, మీ డేటాకు గణాంక విధానాలను సరిగ్గా అన్వయించడానికి దీనిని అర్థం చేసుకోవాలి. 2 ప్రధాన రకాల డేటా లున్నాయి, అవి: వర్గీకృత డేటా ,, సంఖ్యాపరంగా డేటా  

పూర్ణ సంఖ్యలు :  వీటిలో అన్ని పూర్ణ సంఖ్యలే ఉంటాయి.  ఉదాహరణ : 0, +16, -32, +24.

వాస్తవ సంఖ్యలు :  అన్ని రకాల సంఖ్యలు ఈ కోవలోకి వస్తాయి. ఉదాహరణ : 0, +5, 1/4, -9. న్యూమరిక్ డేటాను కంప్యూటర్ గుర్తించినప్పుడు ఆ అంకె ఉన్న స్థానాన్ని బట్టి దాని విలువ ఉంటుంది. ఈ అంకెలతో కూడిన సంఖ్యలతో కూడికలు, తీసివేతలు మొదలగు కాలిక్యులేషన్స్ చేయవచ్చు.

సంఖ్యా డేటా అనేది సహజ భాషా వివరణ కాకుండా సంఖ్యలలో వ్యక్తీకరించబడిన డేటా రకం. కొన్నిసార్లు పరిమాణాత్మక డేటా అని పిలుస్తారు, సంఖ్యా డేటా ఎల్లప్పుడూ సంఖ్య రూపంలో సేకరించబడుతుంది. సంఖ్యా డేటా ఈ సంఖ్యలతో అంకగణిత కార్యకలాపాలను నిర్వహించగల సామర్థ్యంతో ఇతర సంఖ్యల డేటా రకంతో విభేదిస్తుంది.

ఉదాహరణకు, ఒక తరగతిలో మగ విద్యార్థులు, మహిళా విద్యార్థుల సంఖ్య యొక్క సంఖ్యా డేటాను తీసుకోవచ్చు, తరువాత తరగతిలోని మొత్తం విద్యార్థుల సంఖ్యను పొందడానికి కలిసి చేర్చబడుతుంది. ఈ లక్షణం సంఖ్యా డేటాను గుర్తించే ప్రధాన మార్గాలలో ఒకటి.

సంఖ్యా డేటాలో రెండు రకాలు ఉన్నాయి, అవి; వివిక్త డేటా-ఇది లెక్కించదగిన అంశాలను  నిరంతర డేటాను సూచిస్తుంది-ఇది డేటా కొలతను సూచిస్తుంది. నిరంతర రకం సంఖ్యా డేటా విరామం, నిష్పత్తి డేటాగా మరింత ఉప-విభజించబడింది, ఇది వస్తువులను కొలిచేందుకు ఉపయోగించబడుతుంది.

**వివిక్త డేటా**

వివిక్త డేటా అనేది లెక్కించదగిన అంశాలను సూచించే ఒక రకమైన సంఖ్యా డేటా. వారు జాబితాలో సమూహపరచగల విలువలను తీసుకుంటారు, ఇక్కడ జాబితా పరిమితంగా లేదా అనంతంగా ఉండవచ్చు. పరిమిత లేదా అనంతమైనప్పటికీ, వివిక్త డేటా 1 నుండి 10 లేదా 1 వంటి సంఖ్యలను అనంతం వరకు లెక్కిస్తుంది, ఈ సంఖ్యల సంఖ్య వరుసగా లెక్కించదగినది 

వివిక్త డేటాకు మరింత ఆచరణాత్మక ఉదాహరణ ఒక బకెట్ ఖాళీ చేయడానికి అవసరమైన నీటి కప్పులను లెక్కించడం, సముద్రం ఖాళీ చేయడానికి అవసరమైన నీటి కప్పులను లెక్కించడం-పూర్వం పరిమితమైనది, రెండోది అనంతమైన లెక్క.

**నిరంతర డేటా:**

ఇది కొలతలను సూచించే ఒక రకమైన సంఖ్యా డేటా-వాటి విలువలు లెక్కింపు సంఖ్యలను తీసుకోకుండా నిజమైన సంఖ్య రేఖలో విరామాలుగా వర్ణించబడ్డాయి. ఉదాహరణకు, 5 పాయింట్ల గ్రేడింగ్ విధానంలో సంచిత గ్రేడ్ పాయింట్ సగటు (సిజిపిఎ) ఫస్ట్ క్లాస్ విద్యార్థులను సిజిపిఎ 4.50 - 5.00, రెండవ తరగతి ఉన్నత 3.50 - 4.49, రెండవ తరగతి తక్కువ 2.50 - 3.49, మూడవ తరగతి 1.5 - 2.49 గా, 1.00 - 1.49 గా పాస్ చేసి 0.00 - 0.99 గా విఫలమవుతుంది ..

ఒక విద్యార్థి 4.495, 2.125, 3.5 లేదా 0 నుండి 5 వరకు ఏదైనా సంఖ్యను స్కోర్ చేయవచ్చు. ఈ సందర్భంలో, నిరంతర డేటా లెక్కలేనన్ని పరిమితంగా పరిగణించబడుతుంది.

## మూలాలు

తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
అనుపాలెం

**అనుపాలెం** పల్నాడు జిల్లా, రాజుపాలెం మండలానికి చెందిన రెవెన్యూయేతర గ్రామం.

## దర్శనీయ ప్రదేశాలు/దేవాలయాలు
శ్రీ ముత్యాలమ్మ అమ్మవారి ఆలయం:- అనుపాలెం గ్రామ గుట్టపై ఉన్న ఈ ఆలయంలో, అమ్మవారికొలువులు 2014, ఆగస్టు-27, బుధవారం నాడు ఘనంగా నిర్వహించారు. వానలు బాగా కురవాలని, పంటలు బాగా పండాలని అమ్మవారిని ప్రార్థిచారు. గ్రామ మహిళలందరూ ఊరేగింపుగా తరలివెళ్ళి, అమ్మవారికి బోనాలు సమర్పించి మొక్కులు తీర్చుకున్నారు.

## గ్రామ విశేషాలు== సీనియర్ సైంటిస్ట్ శ్రీ ఆల్ గ్లోబస్ మెచ్చుకొని అభినందించారు. ఈ సందర్భంగా నాసా అంతరిక్ష పరిశోధన సంస్థ వారు ఈమెకు ఒక ధ్రువపత్రం అందజేసినారు. ఈమె ఈ సదస్సుకు హాజరవడానికి ఒక లక్ష రూపాయలను జిల్లా పాలనాధికారి సురేష్ కుమార్, చొరవ తీసుకొని జిల్లా పరిషత్తు సాధారణ నిధులనుండి, [[జిల్లా పరిషత్తు]] సి.ఏ.ఓ. సుబ్బారావుతో మంజూరు చేయించారు. ఇంకా మరికొందరు దాతలు గూడా ఆర్థిక సహాయం చేసారు.
#మద్దెల పునీత్ కుమార్, బాక్సింగ్ వీరుడు:-ఇతని తండ్రి నాగరంగారావు, సైన్యంలో పనిచేసి పదవీ విరమణ పొందారు. తల్లి విజయలక్ష్ము పిడుగురాళ్ళలోని ఒక పాఠశాలలో పి.యి.టి.గా పనిచేస్తుంది. దాసరి వెంకటరావు, సైన్యంలో సుదీర్ఘకాలం పనిచేసాడు.ఇతను జాతీయస్థాయిలో, బాక్సింగు క్రీడలో, పలుమార్లు బంగారు పతకాలు సాధించాడు. పునీత్ కుమార్ కు చిన్నప్పటినుండి ఆటలు అంటే మక్కువ. పాఠశాల స్థాయిలో పలుక్రీడలలో ప్రతిభ కనబరచాడు. తాతయ్య స్ఫూర్తితో ఇతను బాక్సింగ్ రంగంలో దిగి, తాతయ్య దగ్గర ఓనమాలు నేర్చుకొని, స్థానికంగా శిక్షణపొంది, అందివచ్చిన అవకాశాలను వినియోగించుకొని, రాష్ట్ర, పలు పోటీలలో తన ప్రతిభ ప్రదర్శించాడు. ఇతను రాష్ట్ర, జాతీయ స్థాయిలలో మూడు బంగారు పతకాలనూ. రెండు కాంస్య పతకాలనూ సాధించి, భవిష్యత్తులో అంతర్జాతీయ పోటీలలో పాల్గొని, తద్వారా ఒలింపిక్స్లో పోటీపడాలని ఉవ్విళ్ళూరుచున్నాడు.

:

## మూలాలు


వర్గం:రాజుపాలెం మండలం లోని రెవెన్యూయేతర గ్రామాలు
కృష్ణా జిల్లా గ్రామదేవతలు

గ్రామదేవత అంటే గ్రామాన్ని కాపాడి, రక్షించే దైవ శక్తి అని గ్రామ ప్రజల నమ్మకం. గ్రామస్తుల కష్టాలు తీర్చి, పంటలను కాపాడి, శత్రువుల నుండి రక్షించే శక్తిగా గ్రామదేవతను పూజిస్తారు. గ్రామాలు, పట్టణీకరణ నగరీకరణ మధ్య విస్తరిస్తున్న కృష్ణా జిల్లాలో గ్రామ దేవతలు నగరదైవ శక్తులుగా పరిణితి చెందుతున్నారు. అయినా గ్రామాలలో జరిపినట్టే ప్రజలు ఉత్సవాలు, సంబరాలు జరుపుతున్నారు. గ్రామ దేవత కోపమే వర్షాలు పడకపోవటానికి, అరిష్టాలకి కారణం అని గ్రామస్థులు భావిస్తారు. ఆమె కోపం తీర్చేందుకు బలులు, సంబరాలు, ఉత్సవాలు ఏకాధికం చేస్తారు. కృష్ణా జిల్లా గ్రామదేవతల మీద అయితే తెలుగులో సినిమాలు కూడా వచ్చాయి.
## గ్రామదేవతల కథలు
పోషించే దేవతను పోచమ్మ అని కొలిచారు. ఈమె కాళికాదేవి స్వరూపం అని నమ్ముతారు. స్ఫోటకం, పొంగు లాంటి వ్యాధులకు పోచమ్మను అధిదేవత అంటారు. స్ఫోటకం పోస్తే ఆ సమయంలో పోచమ్మ-అమ్మతల్లి-ఆటలమ్మ-ఆటపాటలమ్మ-తట్టుతల్లి-మహమ్మారి సోకిందని భావించి ఆమెను చల్లార్చటం కోసం చద్ది సమర్పిచుకుంటూ ఉంటారు. ఊరి జనమంతా ఈ వ్యాధులు ప్రబలినపుడు జాతరలు, ఉత్సవాలు, సంబరాలు జరిపి అమ్మవారిని తృప్తిపరుచుకుంటారు. మైసమ్మ పశువుల దేవత. మహాలక్ష్మి, మహిషమ్మ పదాలే గ్రామస్తుల నోట మైసమ్మగా అయ్యాయి. పశువులు తప్పిపోవడం అనేది గ్రామ దేవత కోపంనకు సూచన గా భావిస్తారు , పశువులు తప్పిపోయినపుడు వ్యాధులు సోకి మరణిస్తున్నపుడు, మైసమ్మకు మొక్కుకుంటారు. గేదెమహాలక్ష్మి అని పిలిచేది ఈ మైసమ్మనే.  కృష్ణా జిల్లాలోని దాదాపు 160 గ్రామాల చారిత్రక ప్రాధాన్యతలు, పండుగలు, ఉత్సవాల గురించిన వివరాలు 1961 సెన్సస్ లో కనిపిస్తాయి. ఈ వివరాల్ని పరిశీలించినపుడు 47 గ్రామదేవతల పేర్లు కనిపిస్తాయి. ఈ 47 గ్రామదేవతల పేర్లు :
# అంకమ్మ పేరంటాలు
# అచ్చమ్మ - పాపయ్య
# అచ్చమ్మ - వాసిరెడ్డి
# అలివేలమ్మ
# అద్దంకి నాంచారమ్మ
# ఇరుమలమ్మ
# కోటమహిషమ్మ
# కొండమారెమ్మ (వానదేవత)
# కుంతిదేవి (గొంతేలమ్మ)
# గోగులమ్మ
# గంటాలమ్మ
# గంగానమ్మ
# చంద్రమ్మ
# తుంగ పల్లెమ్మ
# తిరుపతమ్మ - గోపయ్య
# తుమ్మలమ్మ
# నాంచారమ్మ
# నూకాలమ్మ
# నీరమ్మ
# పెద్దమ్మ
# పోలేరమ్మ
# పుట్లమ్మ
# పెద్దింటమ్మ
# పల్లాలమ్మ
# బుచ్చమ్మ
# బతకమ్మ
# మద్దిరామమ్మ
# మావుళ్ళమ్మ
# మారెమ్మ
# మాలచ్చమ్మ
# ముత్యాలమ్మ
# ముక్కొల్లు మహాకాళమ్మ
# పెనమకూరు మంగమ్మ
# ముప్పాళమ్మ
# యల్లమ్మదేవత
# రంగమ్మ పేరంటాలు
# లంకమ్మ
# వీరమ్మ పేరంటాలు
# వాకాలమ్మ
# వేలమ్మ
# శ్రీలక్ష్మీ పేరంటాలమ్మ
# సరోజనమ్మ
# బాలసన్యాసమ్మ
# చల్లలమ్మ
# యాపారమ్మ
# మామిళ్ళమ్మ
# ఎల్లారమ్మ

## మూలాలు

వర్గం:కృష్ణా జిల్లా
ఆక్స్‌ఫర్డ్ విశ్వవిద్యాలయం

**ఆక్స్‌ఫర్డ్ విశ్వవిద్యాలయం** ప్రపంచంలోని అతి ప్రాచీన విశ్వవిద్యాలయాల్లో రెండవది. ఇది ఇంగ్లండులోని ఆక్స్‌ఫర్డ్ నగరంలో ఉంది. దీన్ని స్థాపించిన తేదీ తెలుసుకోవడానికి స్పష్టమైన ఆధారాలు లేవు. కానీ 1096 నుంచి ఇక్కడ బోధన జరుగుతున్నట్లు తెలుస్తోంది. అందువల్లనే ఇది ఇంగ్లీషు మాట్లాడే దేశాల్లో అతి ప్రాచీనమైన విశ్వవిద్యాలయంగా, ప్రపంచంలో రెండో అతి ప్రాచీన విశ్వవిద్యాలయంగా పేరు గాంచింది. 1167 లో ఇంగ్లీషు విద్యార్థులు పారిస్ యూనివర్సిటీలో చదవడాన్ని హెన్రీ-2 నిషేధించినపుడు ఈ యూనివర్సిటీ వేగంగా వృద్ధి చెందింది. 1209 లో ఇక్కడి విద్యార్థులకు, ఆక్స్‌ఫర్డ్ పట్టణ పౌరులకూ మధ్య రేగిన వివాదాల కారణంగా కొందరు పండితులు ఈశాన్యాన ఉన్న కేంబ్రిడ్జికి పారిపోయి, అక్కడ కేంబ్రిడ్జి యూనివర్సిటీని స్థాపించారు. ఈ రెండు యూనివర్సిటీలనూ కలిపి తరచూ ఆక్స్‌బ్రిడ్జ్ అంటూంటారు.

1333–34 లో అసంతుష్ఠులైన పండితులు కొందరు, స్టామ్‌ఫర్డ్ వద్ద ఓ కొత్త విశ్వవిద్యాలయాన్ని స్థాపించాబోగా, ఆక్స్‌ఫర్డ్, కేంబ్రిడ్జి యూనివర్సిటీలు రెండూ కలిసి కింగ్ ఎడ్వర్డ్ 3 కు అర్జీ పెట్టి ఆ ప్రయత్నాన్ని అడ్డుకున్నాయి.  ఆ తరువాత, 1820 ల దాకా ఇంగ్లాండులో మరే కొత్త యూనివర్సిటీ కూడా రాలేదు - లండన్‌లో కూడా; ఆ విధంగా ఈ రెండూ యూనివర్సిటీలు ద్వి ఛత్రాధిపత్యాన్ని అనుభవించాయి. ఇది పశ్చిమ ఐరోపాలో అసాధారణం.
## పూర్వ విద్యార్థులు
### భారతీయులు

* ఇందిరా గాంధీ
* మన్మోహన్ సింగ్
* బినయ్ రంజన్ సేన్
* బ్రజ్ కుమార్ నెహ్రూ
* కైలాస్ నాథ్ వాంచూ
* అజిత్ నాథ్ రే
* కార్నేలియా సొరాబ్జీ
* సుప్రియ చౌదరి
* టి.భాస్కరరావు
* అనన్య వాజ్‌పేయి
* ఉప్పుగుండూరి అశ్వత్థనారాయణ
* శ్యామ్‌జీ కృష్ణ వర్మ
* లక్ష్మి హోల్మ్‌స్ట్రోమ్
* అనన్య బిర్లా
* ఎన్.జి.రంగా
* వెలగపూడి రామకృష్ణ
* అతిషి మార్లెనా సింగ్
* దేవకీ జైన్
* అలీ యావర్ జంగ్
* మేనకా గురుస్వామి
* లాలా హర్ దయాళ్
* పార్వతీకృష్ణన్
* వసుధా ధగమ్వర్
* షియో భగవాన్ టిబ్రేవాల్
* వీణా మజుందార్
* అమృత చీమా
* రోమా అగర్వాల్
* జుబైదా యాజ్దానీ

## ఇవి కూడ చూడండి
*లారెన్స్ బిన్యాన్

## మూలాలు

వర్గం:విశ్వవిద్యాలయాలు
వర్గం:ఇంగ్లాండు
క్యాథోడ్ రే ట్యూబ్

thumbnail|క్యాథోడ్_రే_ట్యూబ్_ఒస్సిల్లోస్కోప్
కాథోడ్ రే ట్యూబ్ (సి.అర్.టి) లో ఒకటి లేదా ఎక్కువ ఎలక్ట్రాన్ గన్ (ఎలక్ట్రాన్లు లేదా ఎలక్ట్రాన్ ఉద్గారిణి ఒక మూలం), ఒక వాక్యూమ్ ట్యూబ్, ఒక ప్రకాశవంతమైన తెర కలిగి చిత్రాలను వీక్షించడానికి ఉపయోగిస్తారు. ఇది చిత్రాలు సృష్టించడానికి స్క్రీన్ మీద ఎలక్ట్రాన్ కిరణాలను (లు) వేగవంతం, అసలే రాకుండా సవరిస్తు ఉంటుంది. చిత్రాలు విద్యుత్ తరంగ రూపాలను (ఒస్సిల్లోస్కోప్), చిత్రాలు (టెలివిజన్, కంప్యూటర్ మానిటర్), రాడార్ లక్ష్యాలు లేదా ఇతర రూపంగా ఉంటాయి. సి.అర్.టిలు మెమరీ పరికరాలుగా వాడబడినవి. ఈ సందర్భంలో వెదజల్లే కాంతి ప్రకాశవంతమైన పదార్థం (ఏదైనా ఉంటే) చూసే వారికి అర్ధవంతంగ కనిపించెది కాదు.
## చరిత్ర
## ఒస్సిల్లోస్కోప్ సి.అర్.టి
## రంగు సి.అర్.టి
### కన్వర్జెన్స్ , రంగు లో స్వచ్ఛత
## వెక్టర్ మానిటర్లు
వెక్టర్ మానిటర్లు కంప్యూటర్ ఆధారిత నమూనా వ్యవస్థలలో 1970 చివరిలో 1980 ల మధ్యలో ఆర్కేడ్ గేమ్స్ కి ఉపయోగించారు.

వర్గం:భౌతిక శాస్త్రం
మూర్స్ సూత్రం

మూర్స్ సూత్ర పరిశీలనలో కంప్యూటింగ్ హార్డ్వేర్ చరిత్రన ఒక ఇంటిగ్రేటెడ్ సర్క్యూట్ యందు ట్రాన్సిస్టర్ల సంఖ్య సుమారు ప్రతి రెండు సంవత్సరాలకు రెట్టింపు అవుత్తుంది. ఈ సూత్రానికి ఇంటెల్ కార్పొరేషన్ సహ వ్యవస్థాపకుడు గోర్డాన్ E. మోర్ పేరు పెట్టారు. ప్రస్తుతం సెమీకండక్టర్ పరిశ్రమలో దీర్ఘకాల ప్రణాళిక మార్గదర్శకత్వం, పరిశోధన, అభివృద్ధి కోసం మూర్స్ సూత్రాన్ని ఉపయోగిస్తున్నారు. ఈ సూత్రం కచ్చితమైనదిగా నిరూపించబడింది. మూర్స్ సూత్రం 20 వ, 21 వ శతాబ్దాలలో సాంకేతిక, సామాజిక మార్పును వివరించింది.
thumbnail
ఈ ధోరణి అర్థ శతాబ్దంపాటు కొనసాగినప్పటికీ, మూర్ సూత్రం ఒక పరిశీలన లేదా ప్రతిపాదననుగా పరిగణించాలి కాని ఒక భౌతిక లేదా సహజ చట్టంగా పరిగణించకూడదు. ఈ సూత్రం కనీసం 2015 లేదా 2020 వరకు కొనసాగుతుందని భావిస్తున్నారు. అయితే, సెమి కండక్టర్ కోసం ఇంటర్నేషనల్ టెక్నాలజీ వారి 2010 రోడ్మ్యాప్ నవీకరణ ప్రకారం 2013 చివరిలో ఈ వృద్ధి నెమ్మదిగా తగ్గవచని అంచనా. ప్రతి మూడు సంవత్సరాలకు రెటింపు అవుత్తుంది.
## చరిత్ర
thumbnail|గోర్డన్ మూర్
పదం "మూర్ సూత్రం" గోర్డాన్ E. మూర్ ఒక ప్రకటన సూచనగా కాల్టెక్ ప్రొఫెసర్, వి.ఎల్.ఎస్.ఐ మార్గదర్శకుడిగా, వ్యవస్థాపకుడు కార్వర్ మధువును 1970 లో కనిపెట్టాడు. 1950 లో అలాన్ తను ఊహించినట్టుగా కంప్యూటింగ్ మెషినరీలో ట్యూరింగ్, ఇంటెలిజెన్స్ సహస్రాబ్ది ద్వారా 10^9 బిట్స్ నిల్వ సామర్ధ్యం కంప్యూటర్లు వస్తాయని అంచనా వెసారు. ట్రాన్సిస్టర్ గణనలు ప్రతి సంవత్సరం రెట్టింపై ఆ మూర్ యొక్క అసలు ప్రకటన, ఎలక్ట్రానిక్స్ పత్రిక 19 ఏప్రిల్ 1965 "క్రామింగ్ మొర్ కంపొనెంట్స్ అన్ ఇంటిగ్రెటెడ్ సర్క్యుట్స్ " తన ప్రచురణలో చూడవచ్చు.

## ఇతర సమ్మేళనాల, ఇలాంటి సూత్రలు
డిజిటల్ టెక్నాలజీలో మూర్ సూత్రంకి సంబంధించి భాగాల పరిమాణం, ధర, సాంద్రత, వేగం చాలా రేట్లు వద్ద అభివృద్ధి. మూర్ స్వయంగా భాగాలు సాంద్రత గురించి మాత్రమే రాశారు, కనిష్ఠ ధర వద్ద "ట్రాన్సిస్టర్, నిరోధకం, డయోడ్ లేదా కెపాసిటర్, ఉండటం ఒక భాగం".
### ఒక ఇంటిగ్రేటెడ్ సర్క్యూట్ లోని ట్రాన్సిస్టర్ల సమర్ధ్యం
thumbnail
అత్యంత ప్రజాదరణ సూత్రీకరణ ఇంటిగ్రేటెడ్ సర్క్యూట్లు ప్రతి రెండు సంవత్సరాల ట్రాన్సిస్టర్ల సంఖ్య రెట్టింపు ఉంది. 1970 చివరలో, మూర్ సూత్రం చాలా క్లిష్టమైన చిప్స్ ట్రాన్సిస్టర్లను సంఖ్య పరిమితికి పిలువబడ్డాయి. దీని పక్కన గ్రాఫ్ లో చూడవచు.

## పరిశ్రమకు లక్ష్యంగా, ఒక స్వయం సంతృప్త అంచన
## పరిణామాలు, పరిమితులు
టెక్నాలజీ మర్పు అధిక, మంచి సాంకేతిక కలయిక. 2011 లో ఒక అధ్యయనం ప్రకారం జర్నల్ సైన్స్ లో సమాచారంతో లెక్కించడానికి ప్రపంచ సామర్థ్యం మార్పు రేటు తారస్థాయిలో 1998 వ సంవత్సరంలో చూసారు. సాధారణ ప్రయోజన కంప్యూటర్లలో సమాచారాన్ని లెక్కించడానికి ప్రపంచ సాంకేతిక సామర్థ్యాం సంవత్సరానికి 88% వృద్ధి ఉంది. అప్పటి నుండి, సాంకేతిక మార్పు స్పష్టంగా మందగించింది.
## మూలాలు


వర్గం:కంప్యూటరు హార్డువేర్
ఆల్ఫా న్యూమరిక్ డేటా

thumb
**ఆల్ఫా న్యూమరిక్ డేటా**లో ఆల్ఫాబెటిక్ డేటాకి సంబంధించిన అక్షరాలు (a నుండి z వరకు చిన్నవి, A నుండి Z వరకు పెద్దవి) గుర్తులు (?, %, @ మొదలగునవి) అంకెలు (0, 1, 2, 3, 4, 5, 6, 7, 8, 9) కూడా ఉంటాయి. అయితే ఇందులో అంకెలకు స్థాన విలువ ఉండదు. ఈ అంకెలు కూడా సాధారణ అక్షరాలలాగే (Characters) పరిగణించబడతాయి. ఇందులో వచ్చే అంకెలు, సంఖ్యలతో కూడికలు, తీసివేతలు లాంటి లెక్కలు చేయలేము. ఉదాహరణకు : జేమ్స్‌బాండ్ 777, XYZ - 1632, AIW 4289

## ఆల్ఫా న్యూమరిక్ డేటాను కంప్యూటర్ అర్ధం చేసుకొనే పద్ధతి
కంప్యూటర్ మెమరీ చిన్న చిన్న సెల్స్ (Cells) అనేకం కలయికగా ఏర్పడుతుంది అని గమనించాము. ఒక్కొక్క దానిని Memory Cell అంటారు. ఈ Memory Cell ఒక Switch లాగ పనిచేస్తుంది. దీనికి రెండే రెండు స్థితులు ఉంటాయి. ఒకటి "ON" ఇంకొకటి "OFF". ONలోఉంటే హై ఓల్టేజి ప్రవహిస్తుంది. ఈ స్థితిని "1" (one) గా గుర్తిస్తారు. OFFలో ఉంటెలో ఓల్టేజి ప్రవహిస్తుంది. ఈ స్థితిని "0" (zero) గా గుర్తిస్తారు. మనం ఏదైనా డేటాని కంప్యూటర్ మెమరీకి అందివ్వాలంటే ఆ డేటాని ఈ రెండు అంకెల (1,0) వివిధ సముదాయాలుగా ఏర్పాటు చేసి అందించవలసి ఉంటుంది. వీటిని Binary Digits (BITS) అంటారు. మనం "A" అనే అక్షరాన్నికీ బోర్డు మీద ప్రెస్ చేసినపుడు "A" అనే అక్షరానికి నిర్ణయించబడిన బైనరీ డిజిట్స్ సృష్టించబడి మెమరీలో నిల్వ ఉంటుంది.

కంప్యూటర్ అర్ధం చేసుకునే బైనరీ డిజిట్స్ రెండు మాత్రమే (1,0) అని గ్రహించాము. మనకు ఇంగ్లీషులో కాపిటల్ లెటర్స్ వరకు చూసుకున్నా 26 ఉన్నాయి. మరి ఈ రెండు బైనరీ డిజిట్స్ తోటి 26 కాపిటల్ లెటర్స్ కంప్యూటర్ కు అర్ధమయ్యేలాగా ఎలా చెప్పాలి అనే ప్రశ్న సహజంగా కలుగుతుంది. ఈ ప్రశ్నకు సమాధానము పరిశీలించుదాము.

ఉదాహరణకు A అనే అక్షరానికి బదులు "1", B అనే అక్షరానికి బదులు "0" అని అనుకుంటే, రెండు అక్షరాలను మాత్రమే కంప్యూటర్ గుర్తించేలా చెయ్యగలము. మరొక విధముగా ఆలోచన చేస్తే 1,0 అనే రెండు బిట్స్ తోటి ఎన్ని సముదాయములు చేయగలమో చూద్దాము. 00, 01, 10, 11 అని మనము నాలుగు కాంబినేషన్స్ చేయగలిగాము. ఈ నాలుగు కాంబినేషన్స్ తోటి Aకి బదులు "00" Bకి బదులు "01" Cకి బదులు "10" Dకి బదులు "11" అనే నాలుగు అక్షరాలు మాత్రమే గుర్తించగలము. 000, 001, 010, 011, 100, 101, 110, 111 అని మూడు బిట్స్ తోటి ఎనిమిది కాంబినేషన్స్ చేయగలిగాము. అయినప్పటికి 26 అక్షరాలను గుర్తించటానికి అవకాశం కలుగలేదు. నాలుగు Bits తోటి 32 సముదాయములు చేయగలిగాము. అంటే 32 అక్షరాలు గుర్తించవచ్చు. కాని మనకు ఇంగ్లీషులో కాపిటల్ లెటర్స్ మాత్రమే కాదుగదా, స్మాల్ లెటర్స్, 0 నుండి 9 వరకు అంకెలు, క్వచిన్ మార్క్ (?) పర్సంటేజ్ (%) మొదలగు గుర్తులు కూడా ఉన్నాయి. ఇవన్ని కలుపుకుంటే సుమారుగా 94 వరకు ఉన్నాయి. 94 కాంబినేషన్స్ కావాలంటే ఒక్కొక్క అక్షరానికి అవసరమైన బిట్స్ పెంచుకుంటు పోవాలి. కాబట్టి ఆరు Bits తోటి 64 కాంబినేషన్స్ చేయగలము. అదే ఏడు బిట్స్ అయితే 128 కాంబినేషన్స్ చేయగలము. కాబట్టి మనకు అవసరమైన 94 అక్షరాలను గుర్తించటానికి ఒక్కొక్క అక్షరానికి ఏడు బిట్స్ ఉండేలా చూసుకొనగలిగితే సరిపోతుంది. కొన్ని తెలుగు వంటి ప్రత్యేకమైన భాషలలో అక్షరాలు, అంకెలు, గుర్తులు కలిపితే 128 కంటే ఎక్కువ వస్తాయి. అందువలన 8 బిట్స్‌తో అయితే 256 సముదాయములు చేయగలము. ఇలాగ ఒక్కొక్క అక్షరానికి గుర్తించటానికి వీలుగా, 1, 0 అనే బైనరీ డిజిట్స్ తో ఏర్పడిన కోడ్‌ను "బైనరీ కోడ్" అంటారు.

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
అనుముల వెంకటశేషకవి

**అనుముల వెంకటశేషకవి** (జ: 1907,ఆగష్టు 8) నెల్లూరు జిల్లాకు చెందిన ప్రముఖ శతావధాని.
## జీవిత విశేషాలు
ఇతడు 1907,ఆగష్టు 8న నెల్లూరు జిల్లాలోని చింతపూడు గ్రామంలో జన్మించాడు. 
ఈయనకు చిన్నతనం నుండే అవధాన శక్తి అబ్బినది.నెల్లూరులో స్కూలు ఫైనల్ చేస్తుండగానే మొట్టమొదట అష్టావధానం చేశారీయన. తరువాత చదువుకోవాలని రాజమండ్రి వెళ్ళారు. రాజమహేంద్ర వరంలో ఇరవై యేండ్లు కూడా లేని ఈయన శతావధానానికి అందరూ ఆశ్చర్య పోయేవారు. ఇతడు నంద్యాలలో నివాసం ఏర్పరచుకున్నాడు. ఇతనికి సంస్కృతాంధ్రాలతో పాటు దక్షిణ భారతదేశ భాషలలో పరిచయం ఉంది. ఇతడు అధ్యాపకునిగా పనిచేశాడు. లండన్‌లోని హెచ్.ఆర్.ఇ.ఎస్. సభ్యుడు. ఈయన మూడుసార్లు మాత్రమే శతావధానం చేశారు. తర్వాత ఆయన అష్టావధానాలే చేస్తూ వచ్చారు. ఆయన శతాధికంగా అష్టావధానాలు చేశారు.

## సంస్థానాల సందర్శనం
ఇతవై యేట నుండి సంస్థానాలలో సాహిత్య విహారం చేయటం మొదలు పెట్టారు. సంస్థానాలు పోయిన తర్వాత సారస్వతానికి మరీ దీనస్థితి సంభవించింది. ఇప్పతి అకాడమీల కంటే అప్పటి సంస్థానాలే ఎంతో నయం అని అంటూండేవారాయన. ఆయన మొట్టమొదట "దైవం దిన్నె" సంస్థాన ప్రవేశం చేశారు.ఆయన ప్రతిభకు రాజమందిరాతిధ్యం, పండిత గోష్ఠి భాగదేయం కలిగాయి.
## రచనలు
శేషకవి తన పద్నాలుగవ యేటనే రెండు నాటకాలు వ్రాసి ప్రచురించారు. మొదటిది "అభినవ తారాశశాంక విజయం", రెండవది "సత్యనారాయణ మహత్మ్యం". "చింతాదేవి" తొలి పద్య కృతి. "తెలుగు రాణి" తొలి నవల. "లలితాంజలి", "వివేకానంద" పద్య కృతులు అముద్రితాలు. "పోతన" నవల కూడా అముద్రితం గానే ఉండిపోయింది. సంస్కృతాంధ్ర, హిందీ, కన్నడ భాషల్లో నిష్ణాతులైన శేషకవికి సంస్కృతంలో బిల్హణ, కాళిదాసులూ, ఆంగ్లంలో షెల్లీ, కీట్స్, హిందీలో ప్రేమ్‌చంద్లు అభిమానులు. ఈయన శ్రీ ఆది శంకరాచార్యులు వ్రాసిన వివేకచూడామణి గ్రంథాన్ని తెలుగు అనువాదం చేశారు.
ఇంకా ఇతడు ప్రగతి (గేయాలు), నీతికథానిధి, వేళాకోళం(నాటిక), సువర్ణరేఖలు (కథాసంపుటి) రచించాడు.

## మూలాలు

* అవధాన దౌరేయ అనుముల

వర్గం:సంస్కృత కవులు
వర్గం:తెలుగు కవులు
వర్గం:తెలుగు రచయితలు
వర్గం:శతావధానులు
వర్గం:నెల్లూరు జిల్లా అవధానులు
వర్గం:1907 జననాలు
బండ్లవారిపాలెం

**బండ్లవారిపాలెం**, ఆంధ్రప్రదేశ్ రాష్ట్రం లోనిగుంటూరు జిల్లా కాకుమాను మండలం లోని రెవెన్యూయేతర గ్రామం.
## మూలాలు

వర్గం:కాకుమాను మండలం లోని రెవిన్యూయేతర గ్రామాలు
దొడ్డి కొమరయ్య

**దొడ్డి కొమరయ్య** (1927, ఏప్రిల్ 3 - 1946, జులై 4) తెలంగాణ సాయుధ పోరాట రైతాంగ వీరుడు, తొలి అమరుడు.

## జననం
కొమరయ్య 1927 ఏప్రిల్ 3న తెలంగాణ రాష్ట్రం, జనగామ జిల్లా, దేవరుప్పుల మండలంలోని కడవెండి గ్రామంలో సాధారణ గొర్రెల పెంపకందార్ల కుటుంబంలో జన్మించాడు. ఇతని అన్న దొడ్డి మల్లయ్య కమ్యూనిస్టు పార్టీ గ్రామ నాయకుడు.

## భూస్వాముల అరాచకం
హైదరాబాద్ సంస్థానాధీశుడు ఏడవ నిజాం నవాబు ఉస్మాన్ ఆలీ ఖాన్ అండ కలిగిన స్థానిక భూస్వాములు, దొరల అరాచకాల నుంచి విముక్తి కోసం సంస్థాన ప్రజలు 1946 నుంచి 1948 మధ్య వీరోచిత పోరాటం చేశారు. దీన్నే తెలంగాణా సాయుధ పోరాటంగా పిలుస్తారు.

విసునూర్‌ దేశ్‌ముఖ్‌ రామచంద్రా రెడ్డి తల్లి జానకమ్మా దొరసాని. ఆమె కడికవెండిలో వుండేది. ఈమె ప్రజల పట్ల అతి క్రూరంగా వ్యవహరించేది. మనషులను వెట్టిచాకిరి చేయించడంలో వడ్డీలు వసూలు చేయడంలో రకరకాల శిక్షలు, జరిమానాలు విధించడంలో పేరుగాంచింది.

వెట్టి చాకిరి కి దొపిడికి వ్యతిరేకంగా తెలంగాణ సాయుధ పోరాట సేనాని ఆరుట్ల రాంచంద్రారెడ్డి, కడివెండి వెళ్లి ఆంధ్ర మహా సభ సందేశాన్ని ప్ర్ర్రజలకు వినిపించాడు. దీంతో గ్రామంలో సంఘమేర్పడింది. ఉత్సాహంగా యువతీ యువకులు ముందుకొచ్చారు. దిన దినంగా కడివెండిలో సంఘం బలంగా అయింది. వెట్టచాకిరిని నిర్మూలించారు. దొరలు, విసునూర్‌ ల ఆటలను అరికట్టించారు.

భారతదేశానికి స్వాతంత్ర్యం వచ్చిననూ నిజాం సంస్థానంలోని ప్రజలకు మాత్రం స్వాతంత్ర్యం లేకపోవడాన్ని ఇక్కడి ప్రజలు జీర్ణించుకోలేక పోయారు. దేశమంతటా స్వాతంత్ర్యోత్సవాలతో ప్రజలు ఆనందంతో గడుపుచుండగా నిజాం సంస్థాన ప్రజలు మాత్రం నిరంకుశ బానిసత్వంలో కూరుకుపోయారు.

## మరణం
1946 జులై 4 న విసునూర్‌ రామచంద్రారెడ్డి అల్లరి మూకలు రౌడీలతో 40 మంది వచ్చారు. ప్రజలంతా ఏకమై కర్రలు, బడిశెలు, గునపాలు అందుకుని ‌గుండాలను తరిమికొట్టారు. దొర గుండాల ‌ తుపాకి తూటాలకు నేలరాలిన అరుణతార, తెలంగాణ విప్లవంలో చెరగని ముద్రవేసుకున్నాడు దొడ్డి కొమురయ్య. మరణ వార్త జనగాం ప్రాంత ఆంధ్రమహాసభ కార్యకర్తలందరకీ విషాదకరమైన వార్తయింది. దేశ్‌ముఖ్‌, విసునూర్‌ ఆగడాలన ఎదుర్కోవవడానికి పాలకుర్తి ప్రాంతం నుంచి యాదగిరిరావు, నిర్మల్‌ కృష్ణమూర్తి, నాయకత్వంలో ఆరు వేల మంది ప్రజాసైన్యం దొడ్డి కొమరయ్య మృతదేహానికి పోస్టుమార్టం జరిగింది. వేలాది మంది జనం నాయకత్వంలో అంతిమ యాత్ర జరిగింది.

## గుర్తింపులు

* తెలంగాణ సాయుధ పోరాట తొలి అమరుడైన దొడ్డి కొమురయ్య జయంతి (ఏప్రిల్‌ 3), వర్థంతి (జూలై 4)లను అధికారికంగా నిర్వహించడానికి తెలంగాణ ప్రభుత్వం 2023 ఏప్రిల్ 2న ఉత్తర్వులు జారీ చేసింది. 2023 ఏప్రిల్ 3న హైదరాబాదులోని ర‌వీంద్ర భార‌తిలో దొడ్డి కొముర‌య్య జయంతి వేడుక‌లు అధికారికంగా ఘనంగా నిర్వ‌హించబడ్డాయి.

## మూలాలు

వర్గం:1927 జననాలు
వర్గం:1946 మరణాలు
వర్గం:తెలంగాణ విమోచనోద్యమంలో పాల్గొన్న జనగామ జిల్లా వ్యక్తులు
వర్గం:తెలంగాణ సాయుధ పోరాట యోధులు
వర్గం:తెలంగాణా విముక్తి పోరాట యోధులు
వర్గం:తెలంగాణ సాయుధ పోరాట చరిత్ర
ఘట్టమనేని హనుమంతరావు

thumb|హనుమంతరావు నిర్మాతగా, ఘట్టమనేని కృష్ణ హీరోగా 1986లో విడుదలైన చిత్రం సింహాసనం
**ఘట్టమనేని హనుమంతరావు భారతీయ సినిమా**  నిర్మాత. ఇతడు పద్మాలయా పిక్చర్స్ సంస్థలో భాగస్వామిగా పలు తెలుగు, హిందీ సినిమాలను నిర్మించాడు.

## జీవిత విశేషాలు
ఘట్టమనేని హనుమంతరావు ఘట్టమనేని రాఘవయ్య చౌదరి, నాగరత్నమ్మ దంపతులకు జన్మించాడు. అతని సోదరుడు ఘట్టమనేని కృష్ణ  సినీనటుడు, రాజకీయ నాయకుడు. మరొక సోదరుడు **[[ఘట్టమనేని ఆదిశేషగిరిరావు]]** తెలుగు సినిమా నిర్మాత, రాజకీయ నాయకుడు. అతను సోదరులతో కలసి కలిసి పద్మాలయ ప్రొడక్షన్స్ నిర్మాణ వ్యవహారాలు, స్టూడియో నిర్వహణ చూసుకునేవాడు.

అతని భార్య పార్వతి. వారికి ఇద్దరు  కొడుకులు - ప్రసాద్, నర్సయ్య , కుమార్తె జయప్రద. ఉన్నారు.

## సినీ ప్రస్థానం
### నిర్మాతగా
* 1994 - పోలీసు అల్లుడు 
* 1994 - పచ్చ తోరణం
* 1993 - అన్నాచెల్లెలు
* 1988 - కన్వర్‌లాల్ (Kanwarlal-హిందీ)
* 1988 - రాజకీయ చదరంగం
* 1986 - సింహాసనం
* 1983 - మావాలీ (Mawaali-హిందీ)
* 1985 - పతాల్ భైరవి (Pataal Bhairavi-హిందీ)
* 1984 - ఖైదీ
* 1983 - హిమ్మత్‌వాలా (Himmatwala-హిందీ)
* 1982 - ఈనాడు
* 1982 - త్యాగి (Thyagi-హిందీ)
* 1981 - మేరీ ఆవాజ్ సునో (Meri Aawaz Suno-హిందీ)
* 1978 - పట్నవాసం
* 1977 - కురుక్షేత్రం
* 1974 - అల్లూరి సీతారామరాజు
* 1973 - దేవుడు చేసిన మనుషులు

### రచయితగా
* 1976 - రామరాజ్యంలో రక్తపాతం (స్క్రీన్‌ప్లే)

## మూలాలు
* జి. హనుమంతరావు గురించి.

వర్గం:తెలుగు సినిమా నిర్మాతలు
అన్నా చెల్లెలు

* అన్నా చెల్లెలు (1993 సినిమా)
* అన్నా చెల్లెలు (1960 సినిమా)
* అన్నా చెల్లెలు (1988 సినిమా)
విక్రమసింహ

**విక్రమసింహ ** 2014లో విడుదలైన తెలుగు అనువాద చిత్రము. తమిళ చిత్రం **కోచ్చడియాన్ ** దీనికి మాతృక.
## కథ
కళింగపట్నం-కొత్తపట్నం. వీటికి రాజా మహేంద్ర (జాకీషరాఫ్), ఉగ్రసింహ (నాజర్) మహారాజులు. ఇరువురికి అస్సలు సరిపడదు. మహేంద్రకు పెద్ద బలం, సర్వ సైన్యాధ్యక్షుడు రానా (రజనీకాంత్). ఒక దశలో రెండు రాజ్యాలు యుద్దానికి దిగుతాయి. అలాంటి సమయంలో రానా శత్రురాజు ఉగ్రసింహతో చేతులు కలిసి, తన సైన్యాన్ని వెనక్కు నడిపిస్తాడు. దీంతో మహేంద్ర ఆగ్రహంతో రానాను బహిష్కరిస్తాడు. కానీ ఆ తరువాత రానా వెళ్లి ఉగ్రసింహను చంపాలని చూస్తాడు. అసలు రానా ఆలోచన ఏమిటి? అసలు విక్రమసింహా ఎవరు? చివరకు ఏం జరిగింది.. అంటే దానికో ఫ్లాష్‌బ్యాక్ ఉంటుంది. అదేమిటి? చివరకు ఏం జరిగింది అన్నది మిగిలిన కథ.

## నటవర్గం
*రజినీకాంత్
*దీపిక పడుకోన్
*నాజర్
* ఆది
*శోభన
*రుక్మిణి విజయకుమార్
*జాకీ ష్రాఫ్ 
## సాంకేతికవర్గం
*రచన: కె.ఎస్. రవికుమార్
* సంగీతం: ఏ.ఆర్.రెహమాన్
* కూర్పు: ఆంటోనీ
*ఛాయాగ్రహణం: రాజీవ్ మీనన్
* నిర్మాతలు: సునీల్‌లల్లా, సునంద మురళీ మనోహర్, ప్రషీత చౌదరి
* దర్శకత్వం: సౌందర్య రజనీకాంత్ అశ్విన్
*సంస్థ: ఆరోస్ ఇంటర్నేషనల్, మీడియా వన్ గ్లోబల్, 
*విడుదల: 23 మే, 2014.

## మూలాలు


## బయటి లంకెలు
* 
* http://www.bollywoodhungama.com/moviemicro/cast/id/595103
* 
* 

వర్గం:2014 తెలుగు సినిమాలు
వర్గం:శోభన నటించిన సినిమాలు
వర్గం:తమిళ అనువాద సినిమాలు
రెజీనా

**రెజీనా కాసాండ్రా** (జ. 1988 డిసెంబరు 13) తమిళ, తెలుగు, కన్నడ భాషల్లో నటించిన భారతీయ నటి. ఈమె తెలుగులో నటించిన *[[శివ మనసులో శృతి]]* (2012), *[[రొటీన్ లవ్ స్టోరీ]]* (2012), *[[కొత్త జంట]]* (2014) సినిమాల్లో తను నటించిన పాత్రల ద్వారా గుర్తింపు పొందింది.
## ప్రారంభ జీవితం, విద్య

## కెరీర్

## నటించిన చిత్రాలు

## వెబ్‌సిరీస్
* అన్యా'స్ ట్యుటోరియల్ (2022)
* ఫర్జీ (2023)

## పురస్కారాలు

* 2012: సైమా ఉత్తమ తొలిచిత్ర నటి -  శివ మనసులో శృతి

## మూలాలు

## బాహ్యా లంకెలు
* 
* Official Twitter

వర్గం:తెలుగు నటీమణులు
వర్గం:తెలుగు సినిమా నటీమణులు
హరిభట్టు

ఖమ్మం జిల్లా సాహితీ రంగంలో **హరిభట్టు** ముందువరుసలో వుంటారు. ఈయన ఖమ్మంజిల్లా ఆదికవిగా పేరుగాంచారు. హరిభట్టు పూర్తిపేరు ‘హరిహరభట్టు’ తండ్రి పేరు రాఘవరామచంద్ర చట్టోపాద్యాయులు, ఛటోపాద్యాయ అనేది ఇంటిపేరు కాదు. వీరి తండ్రిగారిని కొందరు రాఘవయ్య అనికూడా పిలిచే వారు. తల్లి తిమ్మమ్మ (తిమ్మమాంబ) ఈయన భారద్వాజ గోత్రుడు, ఆపస్తంబ సూత్రుడు. 
## కాల నిర్ణయం
ఇతని కాలం సా.శ. 1475 - 1535 మధ్యకాలం నాటివాడని ఆంధ్రకవి తరంగిణిని రచించిన చాగంటి శేషయ్యగారు నిర్ణయనిర్ధారణ చేసారు.

## రచనలు
ఈయన మత్స్య పురాణము, వరాహ పురాణము, నారసింహ పురాణము మొదలైన పురాణాలను ఆంధ్రీకరించడమే కాక స్వయంగా సంస్కృత భాషలో కూడా గ్రంథాలను రచించారు. హరిభట్టు తన ‘వరాహ పురాణం’రచనను (1510) కంబంమెట్టు (ఖమ్మం) కరణం కొలిపాక ఎఱ్ఱయకు అంకితం ఇచ్చారట.మత్స్యపురాణాన్ని సా.శ. 1525 ప్రాంతమున ఆంధ్రీకరించి దానిని శ్రీరంగనాధునికి అంకితము చేసారు. పోతన భాగవతములో కొన్ని భాగములు లుప్తము కాగా, ఏకాదశ ద్వాదశ స్కంధాలను 1500 సంవత్సరము ప్రాంతములోనూ, షష్ఠ్యస్కందమును 1520 ప్రాంతములోనూ పూరించారు. భాగవతములోని నిషష్ఠ ఏకాదశ, ద్వాదశ స్కంధములు, నారసింహపురాణము ఉత్తరభాగము, శృంగారదీపిక అను గ్రంథాలను కూడా రచించారు.

## రచనా విధానం
బమ్మెర పోతన, మాదయగారి మల్లన పద్యనడకలను అనుసరించి హరిభట్టు ఖమ్మమును శ్రీహరిలీలా విలాసమునకే ఆటపట్టుగా చేసారు.

## సమకాలికులు
చరిగొండ ధర్మన్న వీరికి సమకాలికులని చెపుతారు.

## మూలాలు

## బయటిలంకెలు

వర్గం:తెలుగు కవులు
వర్గం:తెలుగు రచయితలు
వర్గం:ఖమ్మం జిల్లా కవులు
శిలాలోలిత

**శిలాలోలిత** కలం పేరుతో తన రచనా వ్యాసాంగాన్ని కొనసాగిస్తున్న రచయిత్రి డాక్టర్ **పి. లక్ష్మి**. ఆమె కవయిత్రి, విమర్శకురాలు కూడా

## జననం
ఈమె 1958, జూలై 12 న హైదరాబాద్ లోని శంషాబాద్లో జన్మించారు. తల్లిదండ్రులు పి.యం మణి (రచయిత్రి), పి. రామిరెడ్డి (హిందీ ఉపాధ్యాయులు).

## విద్యాభ్యాసం
* ప్రాథమిక విద్య రంగారెడ్డి జిల్లా లోని శంషాబాద్ లో,
* ఉన్నత విద్య సుల్తాన్‌బజార్ లోని ప్రభుత్వ బాలికోన్నత పాఠశాలలో,
* బి.ఏ (రాజనీతి శాస్త్రం, 1985) దూరవిద్యద్వారా ఆంధ్రా విశ్వవిద్యాలయం లో,
* యం.ఏ (తెలుగు, 1987) కోఠి మహిళా కళాశాలలో,
* తెలుగు పండిత శిక్షణ (1988 ), మసాబ్ ట్యాంక్ లోని కాంప్రహెన్సివ్ కళాశాలలో
* యం.ఫిల్ (1989)
* పి.హెడ్ డి (1998)లో చదివారు.

## కుటుంబం
1991 మే 10న కవి యాకూబ్ తో వివాహం జరిగింది. వీరికి ఇద్దరు కుమారులు సందీప్, సాహిర్ భారతి.

## నివాసం - ఉద్యోగం
ప్రస్తుతం హైదరాబాద్‌లోని చైతన్యపురిలో స్వంత ఇంటిలో నివసిస్తున్నారు. 1993 నుండి జి.యల్.ఆర్ న్యూ మోడల్ జూనియర్ కళాశాలలో తెలుగు జూనియర్ అధ్యాపకురాలిగా పని చేస్తున్నారు.

## ప్రచురణలు
# 1993 - కవయిత్రుల కవిత్వంలో స్త్రీల మనోభావాలు ( యం.ఫిల్ పరిశోధనా వ్యాసం)
# 1999 - పంజరాన్నీ నేనే పక్షినీ నేనే (కవిత్వం)
# 2005 - ఎంతెంత దూరం (కవిత్వం)
# 2006 - కవయిత్రుల కవితా మార్గం ( పి.హెడ్ డి పరిశోధనా వ్యాసం)
# 2006 - నారి సారించి (సాహిత్య విమర్శనా వ్యాసం)
# 2013 - గాజునది (కవిత్వం)

## మూలాలు

## బయటి లింకులు
* మ్యూస్ ఇండియా వెబ్ పత్రికలో వ్యక్తిగత వివరాలు

వర్గం:1958 జననాలు
వర్గం:జీవిస్తున్న ప్రజలు
వర్గం:తెలుగు కవయిత్రులు
వర్గం:కవిసంగమం కవులు
వర్గం:హైదరాబాదు వ్యక్తులు
వర్గం:రంగారెడ్డి జిల్లా రచయిత్రులు
వర్గం:రంగారెడ్డి జిల్లా కవయిత్రులు
వర్గం:రంగారెడ్డి జిల్లా మహిళా ఉపాధ్యాయులు
వర్గం:కలం పేరుతో ప్రసిద్ధులైన తెలంగాణ వ్యక్తులు
ఇరికేపల్లి

**ఇరికేపల్లి** పల్నాడు జిల్లా, దాచేపల్లి మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం నడికుడి గ్రామ పంచాయతీ పరిధిలోని గ్రామం.

## దర్శనీయ ప్రదేశాలు/దేవాలయాలు
### శ్రీ అంకమ్మ తల్లి ఆలయం
ఈ ఆలయంలో 2014,మే-30 శుక్రవారం నాడు, అంకమ్మ తల్లి తిరునాళ్ళను ఘనంగా నిర్వహించారు. ఈ సందర్భంగా భక్తులు, మహిళలు ఆలయానికి చేరుకొని అమ్మవారికి ప్రత్యేక పూజలు చేసారు. భక్తులు గ్రామ వీధులలో అమ్మవారిని ఊరేగించారు.మహిళలు బోనాలతో ప్రదర్శనలు చేసారు. ఈ సందర్భంగా భక్తులకు అన్నదానం నిర్వహించారు.
## గ్రామ ప్రముఖులు
*మందపాటి నాగిరెడ్డి, స్వాతంత్ర్య సమర యోధుడు,కమ్యూనిస్టు నేత.
## మూలాలు


వర్గం:దాచేపల్లి మండలం లోని రెవెన్యూయేతర గ్రామాలు
గద్దె రామ్మోహన్ రావు

**గద్దె రామ్మోహన్ రావు** కృష్ణా జిల్లాకు చెందిన తెలుగుదేశం పార్టీ నాయకుడు.విజయవాడ లోక్ సభ స్థానం నుంచి 13 వ లోక్ సభకు ఎన్నిక అయినారు. 1999 లో గన్నవరం శాసనసభ నియోజకవర్గం నుంచి, 2014 లో విజయవాడ (తూర్పు) నియోజకవర్గం నుంచి గెలుపొందారు,చాలా మంచి వ్యక్తిగా ఈయనకు పేరుంది.

## విశేషాలు
**గద్దె రామమోహన్** 1959, జనవరి 9వ తేదీన కృష్ణాజిల్లా గన్నవరంలో గద్దె సుబ్బయ్య, శ్రీనివాసులమ్మ దంపతులకు జన్మించాడు. ఇతడు గన్నవరంలోని వి.కె.ఆర్.కాలేజీలో డిగ్రీ చదివాడు. ధార్వాడలోని కర్ణాటక విశ్వవిద్యాలయం నుండి ఎం.ఎస్.సి. (మైక్రోబయాలజీ) చదివాడు. 1982లో ఇతని వివాహం అనూరాధతో జరిగింది. వీరికి ఇద్దరు కుమారులున్నారు. ఇతడు వ్యాపారస్థుడు, పారిశ్రామిక వేత్త, సంఘసేవకుడు.

## రాజకీయరంగం
ఇతడు 1994 శాసనసభ ఎన్నికలలో గన్నవరం (కృష్ణా జిల్లా) నియోజకవర్గం నుండి స్వతంత్ర అభ్యర్థిగా నిలబడి సమీప ప్రత్యర్థి తెలుగుదేశం పార్టీకి చెందిన దాసరి బాలవర్ధనరావుపై పదివేల ఓట్ల మెజారిటీతో గెలుపొందాడు. తరువాత ఇతడు తెలుగుదేశం పార్టీలో చేరాడు. 1999లో విజయవాడ లోక్‌సభ నియోజకవర్గం నుండి గెలిచి పార్లమెంటు సభ్యుడైనాడు. తిరిగి వరుసగా 2014, 2019, 2024 లలో విజయవాడ తూర్పు నియోజకవర్గం నుండి శాసనసభకు ఎన్నికైనాడు.

## మూలాలు


వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:13వ లోక్‌సభ సభ్యులు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
దేవినేని ఉమామహేశ్వరరావు

thumb|265x265px|2014లో ఆంధ్రప్రదేశ్ నీటిపారుదల శాఖ మంత్రి దేవినేని ఉమా మహేశ్వర్ రావు, వ్యవసాయ మంత్రి ప్రత్తిపతి పుల్లా రావుతో కలసి ఓ కార్యక్రమంలో జ్యోతిప్రజ్వలన చేస్తున్న దృశ్యం
**దేవినేని ఉమామహేశ్వరరావు** కృష్ణా జిల్లాకు చెందిన రైతు నాయకుడు, తెలుగుదేశం పార్టీ రాజకీయ నాయకుడు. ఆంధ్ర ప్రదేశ్ శాసనసభకు 4 పర్యాయాలు ఎన్నికయ్యారు. 1999,2004 ఎన్నికలో నందిగామ నుంచి, 2009,2014 లలో మైలవరం నుంచి ఎన్నికైనారు.ఆయన 2014లో జరిగిన ఎన్నికల్లో టీడీపీ తరపున ఎమ్మెల్యేగా గెలిచి జలవనరుల నిర్వహణ శాఖ మంత్రిగా పని చేశాడు. 

## ప్రాథమిక జీవితం
దేవినేని ఉమామహేశ్వరరావు ఆంధ్రప్రదేశ్ రాష్ట్రంలోని కృష్ణా జిల్లా నందిగామ దగ్గర ఉన్న కంచికచెర్ల గ్రామానికి  సంపన్న  రైతు కుటుంబంలో జన్మించాడు .  

ఉమా తన ప్రాథమిక విద్యాభ్యాసాన్ని కంచికచర్ల లో , ఇంటర్మీడియట్, బీఎస్సీ లను  విజయవాడ లోని ఎస్. ఆర్. ఆర్ & సి. వి. ఆర్ కళాశాలలో , మెకానికల్ ఇంజినీరింగ్ కోనేరు లక్ష్మయ్య ఇంజినీరింగ్  కళాశాలలో పూర్తి చేయడం జరిగింది .  

## రాజకీయ జీవితం
ఉమా తన రాజకీయ జీవితాన్ని సోదరుడు మాజీ మంత్రి దేవినేని వెంకట రమణ సహాయకుడిగా ప్రారంభించడం జరిగింది. 1999 లో  కాచిగూడ లో జరిగిన రైలు ప్రమాదంలో సోదరుడు వెంకట రమణ ఆకస్మిక మరణం తో రాజకీయ వారసుడిగా క్రియాశీలక రాజకీయాల్లోకి ప్రవేశించి నందిగామ నియోజకవర్గ ఉపఎన్నికల్లో విజయం సాధించి తొలి సారి ఉమ్మడి ఆంధ్రప్రదేశ్ అసెంబ్లీ లోకి అడుగుపెట్టడం జరిగింది.  

### 2004-14
2004,2009 అసెంబ్లీ ఎన్నికల్లో తెలుగు దేశం పార్టీ  పరాజయం పొందడంతో ప్రతిపక్షానికే పరిమితం కావడంతో అటు 2004 లో నందిగామ నుంచి , 2009 లో మైలవరం నుంచి శాసనసభ్యుడిగా ఎన్నికైన ఉమా మహేశ్వరావు   అసెంబ్లీ , ఇటు కృష్ణా జిల్లాలో పార్టీ తరుపున సమస్యల మీద పోరాటం చేయడం జరిగింది . ముఖ్యంగా కృష్ణా జిల్లాలో కష్ట కాలంలో  జిల్లా పార్టీ అధ్యక్షుడిగా భాద్యతలు స్వీకరించి జిల్లాలో తాను ప్రాతినిధ్యం వహించే మెట్ట ప్రాంతంలోనే కాకుండా జిల్లాలోని మిగిలిన ప్రాంతాల్లో కూడా పార్టీ బలోపేతానికి కృషి చేయడం జరిగింది . 

ఉమ్మడి ఆంధ్రప్రదేశ్ విభిజన సమయంలో సమైక్య ఆంధ్ర కోసం విజయవాడ లో పోరాటం చేయడం జరిగింది . 

### 2014-19
2014 లో ఆంధ్రప్రదేశ్ విభిజన జరిగిన తరువాత నవ్యాంధ్రప్రదేశ్ జరిగిన మొదటి అసెంబ్లీ ఎన్నికల్లో మైలవరం నుంచి రెండో సారి శాసనసభ్యుడిగా ఎన్నికైన ఉమా చంద్రబాబు మంత్రి వర్గం లో జలవనరుల శాఖ మంత్రిగా భాద్యతలు స్వీకరించి పట్టిసీమ , పురుషోత్తమ పట్నం ఎత్తిపోతల పథకాలను అతితక్కువ కాలంలో పూర్తి చేసి జాతీయ స్థాయిలో మంచి గుర్తింపు తెచ్చుకున్నారు . అంతేకాకుండా ఆంధ్రుల జీవ నాడీ పోలవరం నిర్మాణంలో పనులు వేగవంతంగా పూర్తి చేసి రికార్డు స్థాయి లో 2019 నాటికి 75 శాతం వరకు పూర్తి చేయడం జరిగింది .  

2019 లో జరిగిన అసెంబ్లీ ఎన్నికల్లో మైలవరం నుంచి  ఓటమి చెందడం జరిగింది . దేవినేని ఉమామహేశ్వరరావుకు 2024 ఎన్నికల్లో మైలవరం టీడీపీ టికెట్ రాకపోవడంతో  విజయవాడ పార్లమెంట్, అసెంబ్లీ నియోజకవర్గ సమన్వయకర్తగా పార్టీ నియమించింది.

## వ్యక్తిగత జీవితం
హైదరాబాద్ కు చెందిన అనుపమ తో 1995 లో ఉమా మహేశ్వరావు వివాహం జరిగింది . వీరికి ఇద్దరూ సంతానం 

## మూలాలు

https://in.linkedin.com/in/devineniu 

https://qr.ae/pGJYYh 

వర్గం:కృష్ణా జిల్లా రాజకీయ నాయకులు
వర్గం:జీవిస్తున్న ప్రజలు
వర్గం:1959 జననాలు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2014)
జలీల్ ఖాన్

**జలీల్ ఖాన్ (జ.1954 డిసెంబరు 10)** భారత దేశ రాజకీయ నాయకుడు. అతను ఆంధ్రప్రదేశ్ లోని విజయవాడ పశ్చిమ నియోజకవర్గ శాసనససభ్యునిగా 2014 నుండి 2019 వరకు ఎమ్మెల్యేగా ఉన్నాడు.

అతను 2014 అంధ్రప్రదేశ్ శాసనసభ ఎన్నికలలో వై.ఎస్.ఆర్ కాంగ్రెస్ పార్టీ తరపున పోటీచేసి సమీప ప్రత్యర్థి వి.శ్రీనివాస్ పై తక్కువ మెరజార్టీతో గెలుపొందాడు.  2016 లొ అప్పటి అధికారంలో ఉన్న తెలుగుదేశం పార్టీలోకి చేరాడు.  అతను 1999 లో భారత జాతీయ కాంగ్రెస్ తరపున పోటీ జేసి శాసనసభ్యునిగా ఎన్నికయ్యాడు.

అతను మంత్రివర్గ మార్పులలో భాగంగా తెలుగుదేశం పార్టీలో మంత్రి పదవిని ఆశించినప్పటికీ అది లభించలేదు. అప్పటి ఆంధ్రప్రదేశ్ ముఖ్యమంత్రి అతనికి ఎపి వక్ఫ్ బోర్డు ఛైర్మన్‌గా ప్రతిపాదించాడు. ఇది ముస్లిం మైనారిటీలలో  చాలా ప్రముఖ స్థానం.

## వివాదాలు
23 ఏప్రిల్ 2016 న, విజయవాడలోని తారాపేటలో జరిగిన సమావేశంలో మసీదు కమిటీ సభ్యులతో వాగ్వాదానికి దిగినప్పుడు చిత్రాలు తీసినందుకు ఒక దినపత్రిక  విలేకరిపై దాడి చేయాలని అతను తన అనుచరులను ఆదేశించాడు.

27 డిసెంబర్ 2016 న, ఆన్‌లైన్ ఛానెల్‌కు ఇచ్చిన ఇంటర్వ్యూలో, తాను బి.కామ్‌లో భౌతికశాస్త్రం అభ్యసించానని చెప్పాడు. ఇంటర్వ్యూ లోని ఈ భాగం వైరల్ అయ్యింది. ఒక రాత్రి లో అతను  ప్రాచుర్యం పొందాడు.  ఈ వీడియోలోని ఆ భాగం,  స్పూఫ్‌లు చాలా రోజులు ఆన్‌లైన్‌లో ట్రెండింగ్‌లో ఉన్నాయి.  అతనిపై ఈ రోజు అరకు  బి.కాం.ఫిజిక్స్  ‌పై చాలా జోకులు వచ్చాయి.  తెలుగు దేశం పార్టీ ఆయనను ఆంధ్రప్రదేశ్ వక్ఫ్ బోర్డు ఛైర్మన్ గా నియమించింది.

## మూలాలు

వర్గం:కృష్ణా జిల్లా రాజకీయ నాయకులు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
వర్గం:1954 జననాలు